
	Comisia pentru buget, finanţe şi bănci
	
	Bucureşti,        
Nr. 22/54/ 9.06.2010


Biroul Permanent

al

Camerei  Deputaţilor

Vă înaintăm, alăturat, raportul suplimentar asupra proiectului de Lege privind aprobarea Ordonanţei de urgenţă a Guvernului nr.45/2009 pentru modificarea art.1 alin. (7) din Ordonanţa de urgenţă a Guvernului nr.113/2006 privind înfiinţarea Fondului naţional de dezvoltare, cu care comisia noastră a fost sesizată în fond cu adresa Biroului Permanent nr.PL.x 381 din 9 februarie 2010.
	PREŞEDINTE,

Viorel ŞTEFAN


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/54/ 9.06.2010


RAPORT SUPLIMENTAR
asupra proiectului de Lege privind aprobarea Ordonanţei de urgenţă a Guvernului nr.45/2009 pentru modificarea art.1 alin. (7) din Ordonanţa de urgenţă a Guvernului nr.113/2006 privind înfiinţarea Fondului naţional de dezvoltare
Cu adresa nr.PL.x. 381 din 9 februarie 2010, Camera Deputaţilor, în şedinţa din ziua de luni, 8 februarie 2010, în temeiul art.70 din Regulamentul Camerei Deputaţilor, republicat, a hotărât retrimiterea Proiectului de Lege privind aprobarea Ordonanţei de urgenţă a Guvernului nr.45/2009 pentru modificarea art.1 alin. (7) din Ordonanţa de urgenţă a Guvernului nr.113/2006 privind înfiinţarea Fondului naţional de dezvoltare,  Comisiei pentru buget, finanţe şi bănci, în vederea unei noi examinări şi depunerii unui nou raport.

 La întocmirea raportului s-au avut în vedere  avizele favorabile ale Consiliului Legislativ, cu observaţii şi propuneri, Comisiei pentru politică economică, reformă şi privatizare şi  Comisiei juridice, de disciplină şi imunităţi.
       
Prezentul proiect de Lege are ca obiect de reglementare  modificarea art.1 alin. (7) din Ordonanţa de urgenţă a Guvernului nr.113/2006 privind înfiinţarea Fondului naţional de dezvoltare, aprobată prin Legea nr.186/2008, în sensul obţinerii unor venituri suplimentare la bugetul de stat 

În urma analizei proiectului de lege, în cadrul comisei, membrii acesteia au hotărât respingerea actului normativ deoarece:


Prevederile Ordonanţei de urgenţă a Guvernului nr.45/2009 pentru modificarea art.1 alin. (7) din Ordonanţa de urgenţă a Guvernului nr.113/2006 privind înfiinţarea Fondului naţional de dezvoltare contravine Legii nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, încalcă prevederile Capitolului II, Art.3, lit.f) ; Anexa 1 „Lista instituţiilor şi autorităţilor publice înfiinţate prin lege, ordonanţă de urgenţă a Guvernului şi ordonanţă a Guvernului, supuse reorganizării” poziţiile 3 şi 36, precum şi prevederile art.7 din Legea sus-menţionată care menţionează că începând cu data intrării în vigoare a prezentei legi, veniturile obţinute de autorităţile şi instituţiile publice finanţate integral sau parţial din venituri proprii, care sunt reorganizate ca instituţii publice finanţate integral de la bugetul de stat, potrivit anexelor nr.1 şi 2, se fac venit la bugetul de stat.

 În raport cu  prevederile art.115 alin.(4) din Constituţia României, republicată, conform cărora Guvernul poate adopta ordonanţe de urgenţă numai în situaţii extraordinare a căror reglementare nu poate fi amânată şi ale art.41 alin.(3) din Legea nr.24/2000, republicată, cu modificările şi completările ulterioare, menţionarea doar a necesităţii şi urgenţei emiterii unei ordonanţe de urgenţă este insuficientă, fiind necesară şi prezentarea elementelor de fapt şi de drept ale situaţiei extraordinare.
 
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor domnul Gheorghe Gherghina, Secretar de Stat în cadrul Ministerului Finanţelor Publice.
La lucrările comisiei au participat 35 deputaţi, din totalul de 35 membri ai comisiei.
Raportul comisiei a fost adoptat cu majoritate de voturi. 
Propunerea legislativă a fost adoptată de Senat în şedinţa din 1 septembrie 2009.
În urma dezbaterii proiectului de Lege privind aprobarea Ordonanţei de urgenţă a Guvernului nr.45/2009 pentru modificarea art.1 alin. (7) din Ordonanţa de urgenţă a Guvernului nr.113/2006 privind înfiinţarea Fondului naţional de dezvoltare, în şedinţa din 8 iunie 2010, comisia propune Plenului Camerei Deputaţilor menţinerea raportului suplimentar anterior, cu nr.22/444 din data de 16 decembrie 2009, respectiv, a unui raport de respingere. 
	PREŞEDINTE,

 Viorel ŞTEFAN
	SECRETAR,

Iuliu NOSA


Şef serviciu:
Consilier parlamentar, Gica Roşu

Întocmit,
Consilier parlamentar   Luminiţa Ghiorghiu    

